Άνταμ Ντράιβερ

Ο Άνταμ Ντράιβερ (αγγλικά: Adam Douglas Driver, 19 Νοεμβρίου 1983 - ) είναι Αμερικανός ηθοποιός του κινηματογράφου, του θεάτρου και της τηλεόρασης, όπως και πρώην πεζοναύτης των ΗΠΑ. Έχει λάβει πολλά βραβεία, μεταξύ των οποίων ένα Κύπελλο Βόλπι Καλύτερου ηθοποιού από το Διεθνές Φεστιβάλ Κινηματογράφου Βενετίας, καθώς και υποψηφιότητες για δύο Βραβεία Όσκαρ, δύο Χρυσές Σφαίρες, δύο Βραβεία Βρετανικής Ακαδημίας Κινηματογράφου, τρία Βραβεία Έμμυ και ένα Βραβείο Τόνυ.

 Καριέρα 
Έκανε το θεατρικό ντεμπούτο του το 2010, στο Μπρόντγουεϊ, με στην παράσταση Mrs. Warren's Profession, ένα έργο του Τζορτζ Μπέρναρντ Σω. Το 2011 επέστρεψε στο Μπρόντγουεϊ, στην παράσταση Man and Boy, ένα έργο του Τέρενς Ράττιγκαν, ενώ την ίδια χρονιά έκανε και το ντεμπούτο του στον κινηματογράφο, στην ταινία J. Edgar. Στη συνέχεια έκανε αρκετές εμφανίσεις, υποδυόμενος βοηθητικούς ρόλους σε ταινίες γνωστών σκηνοθετών, όπως το Λίνκολν (2012) του Στίβεν Σπίλμπεργκ, το Frances Ha (2012) του Noah Baumbach, το Inside Llewyn Davis (2013) των Αδερφών Κοέν, και το Σιωπή (2016) του Μάρτιν Σκορσέζε, ο όποιος αργότερα τον αποκάλεσε "καλύτερο ηθοποιό της γενιάς του." To 2014 ερμήνευσε τους πρώτους του πρωταγωνιστικούς ρόλους, στις ταινίες Όσο είμαστε νέοι και Πεινασμένες καρδιές για την οποία έλαβε το βραβείο καλύτερης ερμηνείας στο Διεθνές Φεστιβάλ Κινηματογράφου Βενετίας. Για την ερμηνεία του στην ταινία Paterson (2016) του Τζιμ Τζάρμους έλαβε πολλά βραβεία καλύτερου ηθοποιού ενώ η Stephanie Zacharek του περιοδικού Time έγραψε " Ο Ντράιβερ είναι ένας από τους καλύτερους ηθοποιούς της εποχής, ένας ανεπιτήδευτος σταρ, με ένα σπουδαίο-μη κινηματογραφικό πρόσωπο".

Το 2015 έγινε παγκοσμίως γνωστός, λαμβάνοντας και καλές κριτικές, για τον ρόλο του ως Kάιλο Ρεν, στην ταινία Ο Πόλεμος των Άστρων: Επεισόδιο 7 - Η Δύναμη Ξυπνά, τον οποίο επανέλαβε και στις επερχόμενες ταινίες της σειράς, Star Wars: Οι Τελευταίοι Jedi (2017) και Star Wars: Skywalker Η άνοδος (2019). Στην τηλεόραση, είχε βασικό ρόλο στη σειρά Girls (2012–2017) του HBO, για τον όποιο ήταν υποψήφιος τρεις συνεχόμενες φορές στα Βραβεία Έμμυ.

Το 2019, επέστρεψε στο θέατρο με το Burn This, για το οποίο κέρδισε μια υποψηφιότητα για ένα Βραβείο Τόνυ. Κέρδισε σημαντική αναγνώριση και υποψηφιότητες για δύο Βραβεία Όσκαρ και δυο Χρυσές Σφαίρες, μεταξύ άλλων βραβείων, για τις ερμηνείες του στις ταινίες Η παρείσφρηση (2018) και Ιστορία γάμου (2019).

Είναι επίσης ο ιδρυτής των Τεχνών στις Ένοπλες Δυνάμεις (AITAF), ενός μη κερδοσκοπικού οργανισμού που εισάγει το θέατρο ως μορφή εκτόνωσης σε όλους τους κλάδους του στρατού, τόσο στις Ηνωμένες Πολιτείες όσο και στο εξωτερικό.

 Προσωπική ζωή 
Γεννήθηκε στις 19 Νοεμβρίου 1983 στο Σαν Ντιέγκο της Καλιφόρνιας, γιος της Νάνσι Ράιτ, μιας βοηθού δικηγόρου, και του Τζόι Ντάγκλας Ντράιβερ. Έχει ολλανδική, αγγλική, γερμανική, ιρλανδική και σκωτσέζικη καταγωγή, ενώ η οικογένεια του πατέρα του είναι από το Αρκάνσας και η οικογένεια της μητέρας του είναι από την Ιντιάνα. Ο πατριός του, Ρόντνεϊ Ράιτ, είναι πάστορας σε μια εκκλησία των Βαπτιστών. Όταν ήταν επτά ετών, μετακόμισε με την μεγαλύτερη αδελφή και τη μητέρα του στην πατρίδα της μητέρας του Μισαουάκα της Ιντιάνα.

Ο ίδιος έχει περιγράψει τον εαυτό του στην εφηβεία ως "απροσάρμοστο". Συνήθιζε να καίει αντικείμενα και είχε δημιουργήσει μαζί με φίλους του ένα Fight Club, με αφορμή και έμπνευση την ομώνυμη ταινία. Στην μετ εφηβεία του, μετά από την απόρριψη του από την Σχολή Τζούλιαρντ, αποφάσισε να καταταγεί στους Πεζοναύτες των ΗΠΑ όπου και υπηρέτησε για δύο χρόνια και οκτώ μήνες. Μερικούς μήνες πριν κληθεί να υπηρετήσει στον πόλεμο του Ιράκ, εξάρθρωσε το στέρνο του σε ατύχημα με ποδήλατο και αποκλείστηκε για ιατρικούς λόγους. Στη συνέχεια φοίτησε στο Πανεπιστήμιο της Ινδιανάπολης για ένα χρόνο πριν γίνει δεκτός τελικά στην Σχολή Τζούλιαρντ από όπου και αποφοίτησε το 2009. Σύμφωνα με τον ίδιο οι συμφοιτητές του τον αντιμετώπιζαν ως εκφοβιστική και ασταθή φιγούρα, και αγωνίστηκε να εναρμονιστεί με τον τρόπο ζωής τους. Ήταν μέλος του Group 38 της Δραματικής Ομάδας (2005-2009), όπου γνώρισε τη μελλοντική σύζυγό του την όποια και παντρεύτηκε τον Ιούνιο του 2013. Μαζί απέκτησαν ένα γιο του όποιου τη γέννηση κράτησαν κρυφή για δύο χρόνια.

 Φιλμογραφία 
Κινηματογράφος
 Έτος Τίτλος Ρόλος Σκηνοθέτης Σημειώσεις2011J. EdgarΟυόλτερ ΛιλΚλιντ Ίστγουντ 2012GaybyΝείλΤζόναθαν Λιζέκι 2012Not Waving But DrowningΆνταμDevyn Waitt 2012Frances HaΛεβ Νόουα Μπόμάτκ 2012Λίνκολν Σάμιουελ Μπέκγουιθ Στίβεν Σπίλμπεργκ 2013BluebirdΟυόλτερΛάνς Έντμαντς 2013Inside Llewyn DavisΑλ ΚόντιΑδερφοί Κοέν 2013TracksΡικ ΣμόολάνΤζον Κίρραν 2013Φίλοι ή κάτι παραπάνω;ΆλανΜίχαελ Ντοουζ 2014Πεινασμένες ΚαρδιέςΤζουντΣαβέριο Κοστάνζο 2014Όσο είμαστε νέοιΤζέιμι Νόουα Μπόμάτκ 2014Να ζήσουμε να τον θυμόμαστεΦίλιπ ΌλτμανΣον Λέβι2015Star Wars: Η Δύναμη ΞυπνάειΚαίλο Ρεν/ Μπεν ΣολοΤζέι Τζέι Έιμπραμς 2016Midnight SpecialΣεβιέΤζεφφ Νίκολς 2016PatersonΠάτερσονΤζιμ Τζάρμους 2016ΣιωπήΠάτερ Francisco GarupeΜάρτιν Σκορσέζε 2017Ιστορίες των Μέιροβιτς (Νέες και επιλεγμένες)ΡάντιΝόουα Μπόμάτκ 2017Logan LuckyΚλύντ ΛόγκανΣτίβεν Σόντερμπεργκ 2017Star Wars: Οι Τελευταίοι JediΚαίλο Ρεν/ Μπεν ΣολοΡάιαν Τζόνσον 2018Η παρείσφρησηΦλιπ ΖίμερμανΣπάικ Λι 2018Ο Άνθρωπος που Σκότωσε τον Δον ΚιχώτηΤόμπι ΓκρισόνιΤέρι Γκίλιαμ 2019The ReportΝτανιέλ ΤζόουνςΣκοτ Ζ. Μπέρνς 2019Οι Νεκροί δεν ΠεθαίνουνΡόναλντ ΠέτερσονΤζιμ Τζάρμους 2019Ιστορία γάμουΤσάρλι ΜπάρμπερΝόουα Μπόμάτκ 2019Star Wars: Skywalker Η άνοδος Καίλο Ρεν/ Μπεν ΣολοΤζέι Τζέι Έιμπραμς2021AnnetteΧένρυ ΜτσένριΛεός Καράξ2021The Last DuelΖακ Λε ΓκριςΡίντλει Σκότ2021Ο Οίκος GucciΜαουρίτσιο ΓκούτσιΡίντλει Σκότ2022White NoiseΤζάκ ΓκλάντνειΝόα Μπόμπαχ202365Διοικητής ΜιλςΣκότ Μπέκ
Μπράιαν Γούντς2023FerrariΈντσο ΦερράριΜάικλ Μαν2024MegalopolisTBAΦράνσις Φορντ ΚόπολαΓυρίσματα

Τηλεόραση

 Έτος Τίτλος Ρόλος Σημειώσεις2009The UnusualsΓούιλ ΣλάνσκιΕπεισόδιο: "The E.I.D." 2010Νόμος και τάξηΡόμπι ΒικέριΕπεισόδιο: "Brilliant Disguise" 2010Δόκτωρ θάνατοςΓκλένν ΣτέτσονΤηλεοπτική ταινία 2010The Wonderful MaladysΖέντΠιλότος2012Νόμος και Τάξη: Ειδική ΟμάδαΤζέισον ΡόμπερτςΕπεισόδιο: "Theatre Tricks"2012–2017Girls Άνταμ Σάκλερ49 Επεισόδια2015The Simpsons Άνταμ ΣάκλερΦωνή; Επεισόδιο: "Every Man's Dream"2017Bob's BurgersΑρτ ο ΚαλλιτέχνηςΦωνή; Επεισόδια: "The Bleakening: Part 1 & 2"2016, 2018, 2020Saturday Night LiveΠαρουσιαστήςΕπεισόδια: "Άνταμ Ντράιβερ/Κρίς Στάπλέτον", "Άνταμ Ντράιβερ/Κάνιε Γουέστ", "Άνταμ Ντράιβερ/Χάσλει"2018Joseph Pulitzer: Voice of the PeopleΑφηγητής (φωνή)Τηλεοπτικό ντοκιμαντέρ

Θέατρο
 Έτος Τίτλος Ρόλος Θέατρο 2009SlippingΚρίςRattlestick Playwrights Theater 2009The RetributionistsDov Kaplinsky Playwrights Horizons 2010Little DocRicRattlestick Playwrights Theater 2010The ForestBulanov East 13th Street Theatre 2010Το επάγγελμα της κυρίας ΓουόρενΦρανκ ΓκάρντνερAmerican Airlines Theatre2010–2011Ο Θεός ξέχασε τον ΠαράδεισοLouis IronsonPeter Norton Space2011Man and BoyBasil Anthony American Airlines Theatre2012Κοίτα πίσω οργισμένοςΚλίφφ ΛιούιςLaura Pels Theatre2019Burn ThisPaleHudson Theatre

 Παραπομπές 

 Εξωτερικοί σύνδεσμοι 


 Adam Driver: Theatre Credits – broadwayworld.com

Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Νικητές Κυπέλλου Βόλπι Καλύτερου Ηθοποιού